Անդրեյ Դեշչիցա

Անդրեյ Բոգդանի Դեշչիցա (, ), ուկրաինացի դիվանագետ, Ուկրաինայի արտակարգ և լիազոր դեսպան։

Լեհաստանում Ուկրաինայի արտակարգ և լիազոր դեսպան։ 2014 թվականի փետրվարի 27-ից հունիսի 19-ը Ուկրաինայի արտաքին գործերի նախարարի պաշտոնակատարը։

Կենսագրություն 
Ծնվել է 1965 թվականի սեպտեմբերի 22-ին Լվովի մարզում։ Ավարտել է Լվովի Իվան Ֆրանկոյի անվան պետական համալսարանը (1989 թվական) և Ալբերտի համալսարանը (Էդմոնտոն, Կանադա) (1995 թվական)։ Հումանիտար գիտությունների մագիստրոս է։ Քաղաքական գիտությունների թեկնածու (1995 թվական)։ Տիրապետում է անգլերեն, ռուսերեն և լեհերեն լեզուներին։

1996-1999 թվականներին եղել է Լեհաստանի Հանրապետությունում Ուկրաինայի դեսպանության մամուլի քարտուղար։

1999-2001թվականներին եղել է Ուկրաինայում լեհ-ուկրաինական-ամերիկյան համագործակցության նախաձեռնություն ծրագրի ավագ համակարգող։

2001 թվականից մինչև 2004 թվականը եղել է Ֆինլանդիայի Հանրապետությունում Ուկրաինայի դեսպանության խորհրդական։

2004 թվականի սեպտեմբերից մինչև 2006 թվականի օգոստոս՝ Լեհաստանի Հանրապետությունում Ուկրաինայի դեսպանության խորհրդական-դեսպանորդ։

2006 թվականի օգոստոսից մինչև 2007 թվականի դեկտեմբերը՝ Ուկրաինայի ԱԳՆ մամուլի քարտուղար։

2007 թվականի դեկտեմբերի 4-ից մինչև 2012 թվականի հոկտեմբերի 9-ը եղել է Ֆինլանդիայում Ուկրաինայի արտակարգ և լիազոր դեսպան։

2008 թվականի հոկտեմբերի 3-ից մինչև 2012 թվականի հոկտեմբերի 9-ը՝ Իսլանդիայում համատեղության կարգով Ուկրաինայի արտակարգ և լիազոր դեսպան։

2012 թվականից հատուկ հանձնարարությունների գծով դեսպան է։ ԵԱՀԿ գործող նախագահի հակամարտությունների կարգավորման հարցերով հատուկ ներկայացուցիչ։

2014 թվականի փետրվարի 27-ից հունիսի 19-ը՝ Ուկրաինայի արտաքին գործերի նախարարի պաշտոնակատար։

Հունիսի 16-ին Ուկրաինայի նախագահի հրամանագրով հաստատվել է Ուկրաինայի ազգային անվտանգության և պաշտպանության խորհրդի անդամ։

2014 թվականի հոկտեմբերի 13-ից Լեհաստանում Ուկրաինայի արտակարգ և լիազոր դեսպան է։

Ուկրաինայի ԱԳՆ ղեկավար

ՄԱԿ-ի Գլխավոր ասամբլեայի բանաձևը Ուկրաինայի տարածքային ամբողջականությանը աջակցելու մասին 
2014 թվականի մարտի 27-ին ՄԱԿ-ի Գլխավոր ասամբլեայի նիստում ներկայացվել է Ուկրաինայի տարածքային ամբողջականության մասին բանաձևը։

Ժնևյան համաձայնագրեր 
2014 թվականի ապրիլի 17-ին Ուկրաինայի, ԵՄ-ի, ԱՄՆ-ի և Ռուսաստանի բարձրագույն դիվանագիտական ներկայացուցիչների մասնակցությամբ Ժնևում կայացած քառակողմ բանակցություններում Անդրեյը ներկայացնում էր Ուկրաինան։ Կողմերը Ժնևյան հայտարարություն են ընդունել, որը պետք է հիմք դներ Ուկրաինայում լարվածության թուլացման համար։

2014 թվականի հունիսի 15-ի սկանդալ 
2014 թվականի հունիսի 15-ին, այն բանից հետո, երբ Լուգանսկում խոցվեց ԻԼ-76 ռազմատրանսպորտային ինքնաթիռը, Կիևում Ռուսաստանի Դաշնության դեսպանատան մոտ տեղի ունեցավ բողոքի ակցիա, որը մի քանի ժամ անց վերածվեց զանգվածային անկարգությունների։ Անդրեյ Դեշչիցան, ՌԴ-ում Ուկրաինայի դեսպան և Ուկրաինայի ՆԳ նախարար Արսեն Ավակովի ուղեկցությամբ ժամանելով դեսպանատան շենք, դիմել է ամբոխին՝ դատապարտելով անկարգությունները և հավաքվածներին հանգստության կոչ անելով, ինչպես նաև հայտարարել է ցուցարարների հետ իր սկզբունքային համերաշխության մասին և ֆուտբոլային հայհոյանքներ է մեջբերել Ռուսաստանի նախագահ Վլադիմիր Պուտինի հասցեին։

Ռուսաստանի կառավարության նախագահ Դմիտրի Մեդվեդևը Դեշչիցայի պահվածքն անվանել է «ոչ ադեկվատ» և «պարանոիդալ», իսկ Ռուսաստանի ԱԳ նախարար Սերգեյ Լավրովը հայտարարել է «Դեշչիցա ազգանունով անձնավորության» հետ հետագա շփումների և հանդիպումների անհնարինության մասին։

Հետագայում Անդրեյ Դեշչիցան հայտարարել էր, որ այդ կերպ ցանկացել է լիցքաթափել իրավիճակը և հանգստացնել զայրացած ամբոխին՝ թույլ չտալով դեսպանատան գրոհը, նույն դիրքորոշումն է հայտնել նաև Ուկրաինայի ԱԳՆ-ն։

Ուկրաինայում ԱՄՆ դեսպան Ջեֆրի Փայեթը, ընդհակառակը, հավանություն է տվել ուկրաինացի նախարարի գործողություններին։

Ծանոթագրություններ

Արտաքին հղումներ 
 Указ Президента Украины № 12/2009
 В Кишинёв Андрей Дещица провёл встречу с главой миссии ОБСЕ в Молдове Дженнифер Браш
 Спецпредседатель ОБСЕ Андрей Дещица прибыл в Молдову 
 Дещица: «Спел про Путина, и сейчас думаю: все, что делается — к лучшему» // «Радио Вести», 15.10.2014

 
Ուկրաինայի արտաքին գործերի նախարարներ
Ուկրաինացի դիվանագետներ
21-րդ դարի քաղաքական գործիչներ
Ուկրաինայի նախարարներ
Քաղաքական գիտությունների թեկնածուներ
Դիվանագետներ այբբենական կարգով